  Майя Бывальцева Сарапулысь кар эмъяськнниын компьютер томограф выльысь ужаны кутскиз. Со сярысь Удмуртиысь тазалыкез утёнъя министерстволэн пресс-службаез ивортӥз. Toshiba Aquilion 16 компьютер томографез Сарапулысь кар эмъюртэ «Модернизация здравоохранения» программая 2013-тӥ арын басьтӥзы вал. Туэ куарусёнэ солэн одӥгез электрон платаез сутскиз, соин валче быдэс блоксэ воштыны кулэ луиз. Сое аппаратэз поттӥсьлэн складысьтыз заказать каризы, нош карантин ужрадъёс сэрен тупатъян ужъёс чакламлэсь кемагес кыстӥськизы. Тупатъям компьютер томографен нырысь ик стационарысь пневмониен но коронавирусэн висисьёсты но кема кыстӥськись висёнъёсын 65 ареслэсь арлыдо муртъёсты эскерозы. Ватсалом, азьвылгес элькунлэн тӧроез вераз вал, шуркынмон пумозь Сарапулэ эшшо одӥг компьютер томограф басьтозы шуыса, со толсур шорозь пуктэмын луыны кулэ. Та дыре Удмуртиысь кун но частной эмъяськонниосын 21 компьютер томографъёс ужало Тодэ вайытом, 17-тӥ коньывуонэ элькунэ тыосты шокатӥсь 50 аппаратъёс вуизы. Тегъёс: Тазалык Сарапул Удмуртия тазалыкезутён эмъяськонниос  